ไปรษณีย์รุกบริการ ตัวแทนรับเงินฝาก
ไปรษณีย์ไทยหนุนลูกค้าแบงก์ไทยพาณิชย์ เปิดบริการฝากเงินที่ ปณ.900 แห่งทั่วไทย
11 ม.ค. 2562

ไปรษณีย์ไทยหนุนลูกค้าแบงก์ไทยพาณิชย์ เปิดบริการฝากเงินที่ ปณ.900 แห่งทั่วไทย
รายงานข่าวจาก บริษัท ไปรษณีย์ไทย (ปณท)  เปิดเผยว่า ปณท ได้เปิดบริการ [email protected] ฝากเงินเข้าบัญชีธนาคารผ่านไปรษณีย์ โดยล่าสุดจับมือกับธนาคารไทยพาณิชย์ เปิดบริการรับฝากเงินสดผ่านเคาน์เตอร์ไปรษณีย์ทั่วประเทศกว่า 900 แห่ง ฝากได้สูงสุดวันละ 6 หมื่นบาท ประเดิมโปรโมชั่นพิเศษ คิดค่าธรรมเนียมครึ่งเดียว 10 บาท/รายการ ถึงสิ้นเดือน มี.ค. 2562
ทั้งนี้ ลูกค้าสามารถฝากเงินได้สะดวก รวดเร็ว ข้อมูลแบบเรียลไทม์ เช่นเดียวกับการทำธุรกรรมผ่านเคาน์เตอร์ธนาคาร เพียงกรอกใบฝากเงิน ณ ที่ทำการไปรษณีย์ โดยไม่ต้องแสดงสมุดบัญชีธนาคาร และรับฝากเงินจากผู้ใช้บริการเป็นเงินสดไม่เกิน 5 หมื่นบาท/รายการ โดยรับฝากเงินไม่เกิน 1 แสนบาท/บัญชี/วัน
ปัจจุบันมีธนาคารที่บริการแล้ว 10 แห่ง ได้แก่ ธนาคารกรุงศรีอยุธยา เกียรตินาคิน ซีไอเอ็มบี ไทย  ทหารไทย ทิสโก้ ไทยเครดิตเพื่อรายย่อย ออมสิน กสิกรไทย ไทยพาณิชย์ กรุงไทย เริ่มปลายเดือน ม.ค. 2562